లక్నో: అయోధ్యలో రామాలయం నిర్మాణంపై రామజన్మభూమి న్యాస్ చీఫ్ మహంత్ నృత్య గోపాల్ దాస్ మంగళవారంనాడు సంచలన వ్యాఖ్యలు చేశారు. సుప్రీంకోర్టు తీర్పు తమకు ప్రతికూలంగా వచ్చినప్పటికీ రామాలయం నిర్మాణం మాత్రం ఆగదని అన్నారు. ప్రధాని నరేంద్ర మోదీ, ఉత్తరప్రదేశ్ ముఖ్యమంత్రి యోగి ఆదిత్యనాథ్ సాయంతో రామమందిర నిర్మాణం చేపట్టి తీరుతామని తెలిపారు. రామాలయం నిర్మాణం జరగాలని ప్రజలంతా కోరుకుంటున్నారని, కోర్టు తీర్పు కూడా అందుకు అనుగుణంగానే వస్తుందని తాను బలంగా నమ్ముతున్నానని అన్నారు. కోర్టు తీర్పు అనుకూలంగా రాకుంటే పార్లమెంటు ద్వారా,  ప్రభుత్వ మెజారిటీ మద్దతు ద్వారా నిర్మాణం జరుపుతామన్నారు.
lakno: ayodhyalo ramalayam nirmaanampai ramajanmabhoomi nyas cheef mahant nrutya gopal das mangalavaaramnaadu sanchalana vyaakhyalu chesaru. supreenkortu teerpu tamaku pratikuulamgaa vachinappatikii ramalayam nirmaanam maatram aagadani annaru. pradhaani narendra modii, uttarapradesh mukhyamantri yogi aadityanath saayamtho ramamandira nirmaanam chepatti tiirutaamani telipaaru. ramalayam nirmaanam jaragaalani prajalantaa korukuntunnarani, kortu teerpu kuudaa anduku anugunamgaane vastundani taanu balangaa nammutunnaanani annaru. kortu teerpu anukuulamgaa rakunte paarlamentu dwara,  prabhutva magerity maddatu dwara nirmaanam jaruputaamannaaru.